พระราชบัญญัติปรับปรุงกระทรวง ทบวง กรม (ฉบับที่ 7) พ.ศ. 2535 (ยกเลิก)
ประกาศวันที่ 1992-04-09

content: พระราชบัญญัติ ปรับปรุงกระทรวง ทบวง กรม (ฉบับที่ ๗) พ.ศ. ๒๕๓๕ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๔ เมษายน พ.ศ. ๒๕๓๕ เป็นปีที่ ๔๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม (ฉบับที่ ๗) พ.ศ. ๒๕๓๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๒๘ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ และให้ใช้ความต่อไปนี้แทน “มาตรา ๒๘ กระทรวงสาธารณสุขมีส่วนราชการดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการแพทย์ (๔) กรมควบคุมโรคติดต่อ (๕) กรมวิทยาศาสตร์การแพทย์ (๖) กรมอนามัย (๗)
sectionNo: 3
content: สถาบันสุขภาพจิต (๘) สำนักงานคณะกรรมการอาหารและยา”
content: ผู้รับสนองพระบรมราชโองการ อานันท์ ปันยารชุน นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากการพัฒนาองค์ความรู้และเทคโนโลยี ในการส่งเสริมสุขภาพและการป้องกันความผิดปกติทางจิต รวมทั้งการพัฒนา บำบัด รักษาพยาบาลและฟื้นฟูสมรรถภาพผู้ป่วยทางจิตให้มีประสิทธิภาพเหมาะสม เป็นเรื่องที่มีความสำคัญต่อสภาพสังคมในปัจจุบันเป็นอย่างมาก
content: แต่กิจการดังกล่าวอยู่ในความรับผิดชอบของหน่วยงานระดับกองในกรมการแพทย์ ทำให้ไม่อาจสนองตอบต่อความต้องการของสังคมได้อย่างทั่วถึงและมีประสิทธิภาพ สมควรจัดตั้งสถาบันสุขภาพจิตขึ้นเป็นหน่วยงานระดับกรม จึงจำเป็นต้องตราพระราชบัญญัตินี้